

 ***“ПЪТНИЧЕСКИ ПРЕВОЗИ”ЕООД - СЛИВЕН*** ул.”Срефан Караджа” № 3 тел./факс: 044/ 62 53 34 ; e-mail: pprevozi@gmail.com

# *МЕЖДИНЕН ДОКЛАД ЗА ДЕЙНОСТТ*А

**За периода 01.01.2016г. – 30.09.2016г.**

НАСТОЯЩИЯТ ДОКЛАД ЗА ДЕЙНОСТТА Е ИЗГОТВЕН В СЪОТВЕТСТВИЕ С РАЗПОРЕДБИТЕ НА ЧЛ. 33 ОТ ЗАКОНА ЗА СЧЕТОВОДСТВОТО И ИЗИСКВАНИЯТА НА ТЪРГОВСКИЯ ЗАКОН

**Описание на дейността**

Дружеството е регистрирано в България. Основната му дейност е автомобилни превози по вътрешно и международно съобщение и свързаните с това дейности, покупко-продажба на транспортна техника.

- Дружеството и през тази година е продължило основната си дейност, свързана с превоз на пътници по линии от общинската градска и междуселищна, областна и републиканска транспортни схеми, специализирани и случайни превози в страната,

- превоз на пътници с пътническа въжена линия Сливен-Карандила,

- периодични прегледи за проверка на техническата изправност на мотоциклети, леки автомобили, товарни автомобили, автобуси, ремаркета и полуремаркета, тролейбуси

- автомобилно сервизно обслужване за собствени нужди и външни потребители

обслужване на превозвачи, извършващи междуселищни превози

 Автогара Сливен, се експлоатира от „Пътнически превози“ ЕООД Сливен съгласно договор за наем с Община Сливен, със срок на действие до 17.09.2019г

**Структура на основния капитал**

|  |  |  |  |
| --- | --- | --- | --- |
| % участие Община Сливен | Вид валута | Брой дялове | Номинална стойност (хил.) |
| 100 | BGN | 11 650 | 116 |
|  |  |  |  |

Управление

Съгласно действащия Търговски закон в България, към 30 юни 2016 г., e eднолично дружество с ограничена отговорност.

Управител на Дружеството е инж.Енчо Петров Петров.

**Организационната структура на „Пътнически превози” ЕООД**

**Човешки ресурси**

**Персонал**

Персоналът, с който е реализирана производствената програма през деветмесечието на 2016 год. е 278 човека/бр., от които основните работници са 241 души и представляват 87 %, а останалите 13 % включват спомагателния и административен персонал, който е 57 човека.

**Работна заплата**

Начислените средства за работна заплата за изтеклото деветмесечие са в размер на 1 654 хил.лв., което представлява 48 % спрямо общите разходи. Достигната е брутна работна заплата от 626 лв.

**Анализ на продажби и структура на разходите**

Основният дял от приходите на Дружеството са от продажба на абонаментни карти и билети по градски и междуселищни линии.

Структура на приходите от основна дейност е както следва:

 От градски автобуси – 1576 хил.лв.

 От ангажименти и договори – 15 хил.лв.

 От извънградски автобуси - 739 хил.лв.

 От тролеи – 359 хил.лв.

 Пътническа въжена линия – 139 хил.лв.

 Сервизни услуги – 1 хил.лв.

 Годишни технически прегледи – 28 хил.лв.

 Автогарови услуги – 165 хил.лв.

Общо приходи от основна дейност: 3 022 хил.лв.

Разходите за основна дейност са в размер на 3 378 хил. лв. и са свързани основно с горива, масла, електроенергия, резервни части и гуми, на обща стойност 930 хил.лв., външни услуги – 229 хил.лв.,разходи за персонала – 2 149 хил.лв. и други – 70 хил.лв.

**Кратък преглед на състоянието на пазара**

В последните няколко години, пазарът на транспортните услуги се характеризира с относително свито потребление. Спадът в икономическото развитие доведе до загуба на платежоспособни клиенти, в същото време се увеличи делът на преференциалните пътувания. На този етап балансът в икономическата рамка налага намаляването на разходите чрез оптимизиране на разписанията и маршрутите в зависимост от потребностите, тъй като увеличение на приходите въз основа на промяна на цената на услугата е нецелесъобразно.

**Преглед на дейността**

**Резултати за текущия период**

Данъчното облагане на Дружеството се извършва съгласно изискванията на местното законодателство.

Счетоводният резултат на Дружеството за деветмесечието на 2016 г.. е загуба в размер на 143 хил.лв. След анализ на резултатите по дейности е видно, че най-голям дял от загубата се пада на транспорта. Това се дължи на ниското потребление, неоптимизираните маршрути и др. Както е видно от отчета за приходи и разходи, разходите за основната дейност намалят, благодарение на постоянните усилия на ръководството за оптимизиране на разходите. Субсидиите, които дружеството еполучило за покриване на загубите в градския транспорт за деветте месеца на тази година са в размер на 132 хил.лв., а за същия период на миналата година – 184 хил.лв.

За деветмесечието на тази година, дружеството е осчетоводило разходи за лихви в размер на 37 хил.лв., представляващи лихви по кредит за изплащане на стари задължения, както и лихви към НАП, поради ненавременно издължаване от страна на Община Сливен.

**Финансов отчет и анализ**

Капиталова структура

Собственият капитал на Дружеството е 4 846 хил. лв.

През отчетното деветмесечие на 2016 г. не са настъпили изменения в основния капитал на Дружеството спрямо предходния отчетен период.

**Предвиждано развитие на Дружеството**

Ръководството не предвижда промени в развитието на основната дейност на Дружеството в краткосрочен и дългосрочен план.

Маркетинговият план за следващата година е съобразен с настоящите дейности, наличното имущество,необходимостта от запазването на работните места в дружеството,паралелно с оптимизацията на ефиктивноста на труда ,запазване социалната функция на дружеството,комбинирана със засилен контрол спрямо нелоялната конкуренция и оптимизиране на разходите.

**Очаквани инвестиции**

На този етап Дружеството не е в състояние да инвестира в нови превозни средства и съоръжения, въпреки необходимостта от това. Решението е реализацията на проекта за интегриран градски транспорт, който е с финансовата помощ по оперативна програма „Региони в растеж 2014-2020г.”.Обявлението за възлагане на „Пътнически превози” ЕООД за оператор на Общинската транспортна схема е публикувано в Официалния вестник на ЕС под номер 2015/S013-018240.

**Информация по чл. 187 д от Търговския закон**

Дружеството не притежава собствени акции от капитала си.

**Управление на капиталовия риск**

Политиката на ръководството е да се подържа стабилна капиталова база, така че да се съхрани доверието на собствениците, и на пазара като цяло, и да може да се осигурят условия за развитие на бизнеса в бъдеще.

**Управление на финансовия риск**

Дружеството има експозиция към следните финансови рискове:

кредитен риск;

ликвиден риск;

пазарен риск;

риск на лихвоносни парични потоци

В настоящия доклад е оповестена информация относно експозицията на Дружеството спрямо всеки от горепосочените рискове, целите, политиките и процеси в Дружеството по оценяване, и управление на риска, и управлението на капитала. Допълнителни количествени оповестявания са включени в бележките към финансовия отчет.

**Кредитен риск**

Основните финансови активи на Дружеството са парични средства и вземания от клиенти.

Кредитен риск е основно рискът, при който контрагентите на Дружеството няма да бъдат в състояние да изплатят изцяло и в обичайно предвидените срокове дължимите от тях суми.

Основен цял от продажбите на Дружеството е от билети и абонаментни карти, значителна част от които се заплащат в брой от клиентите.

Паричните средства на Дружеството са съсредоточени в няколко банки, които се ползват с добра репутация и ликвидна стабилност.Постъпленията от клиенти са предимно в ПИБ АД клон Сливен. Разплащанията към доставчици също се извършва в ПИБ АД клон Сливен.

**Ликвиден риск**

Ликвиден риск възниква при положение, че дружеството не изпълни своите задължения, когато те станат изискуеми. В сегашната ситуация Дружеството е изложено на значителен ликвиден риск по отношение задълженията за данъци и осигуровки към НАП.

**Пазарен риск**

Дружеството не е изложено на ценови риск, тъй като не притежава активи, чиито цени са обвързани с цените на международните пазари. Съществен ценови риск от негативни промени в доставните цени на материалите и резервните части също не съществува. Досегашната практика показва, че движението на цените е плавно и предвидимо, като се определя предимно от появата на нови или подобрени продукти.

**Отговорности на ръководството**

Ръководството потвърждава, че е прилагало последователно адекватни счетоводни политики при изготвянето на финансовия отчет към 30 септември 2016 г. и е направило разумни и предпазливи преценки, предположения и приблизителни оценки.

Ръководството също потвърждава, че се е придържало към действащите счетоводни стандарти, като финансовият отчет е изготвен на принципа на действащото дружество.

Ръководството носи отговорност за правилното водене на счетоводните регистри, за целесъобразното управление на активите и за предприемането на необходимите мерки за избягване и разкриване на евентуални злоупотреби и други нередности.

Ръководството също потвърждава, че при изготвянето на настоящия доклад за дейността е представило вярно и честно развитието и резултатите от дейността на дружеството за изминалия период, както и неговото състояние и основните рискове, пред които е изправено.

……………………………

(инж.Енчо Петров).

Управител

Пътнически превози ЕООД

гр. Сливен

19.10. 2016 г.